Velika Gorica, 5. studenog 2018. godine

Zrakoplovna tehnička škola Rudolfa Perešina, Velika Gorica, Rudolfa Fizira 6, na temelju članka 107. Zakona o odgoju i obrazovanju u osnovnoj i srednjoj školi (N.N. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18), te sukladno Planu prijema pripravnika stručnih suradnika u školske ustanove, raspisuje

**NATJEČAJ**

**"Stjecanje prvog radnog iskustva/pripravništva"**

1) **stručni/a suradnik/ca – psiholog/inja, –pripravnik/ca** – 1 izvršitelj/ica

- na određeno radno vrijeme u trajanju od 12 mjeseci, u punom radnom vremenu

(40 sati tjedno).

Kandidati koji se prijavljuju na natječaj uz opći uvjet za zasnivanje radnog sukladno općim propisima o radu, trebaju ispunjavati i posebne uvjete sukladno člancima 105. i 106. Zakona o odgoju i obrazovanju u osnovnoj i srednjoj školi (N.N. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18) i Pravilnika o stručnoj spremi i pedagoško-psihološkom obrazovanju nastavnika u srednjem školstvu (N.N. 1/96 i 80/99).

Na natječaj se mogu prijaviti osobe oba spola.

Uz vlastoručno potpisanu prijavu potrebno je priložiti:

* životopis,
* dokaz o stupnju i vrsti stručne spreme,
* dokaz o državljanstvu,
* dokaz da ne postoje zapreke za zasnivanje radnog odnosa, uvjerenje da nije pod istragom i da se protiv osobe ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (ne stariji od 30 dana),
* potvrdu ili elektronski zapis Hrvatskog zavoda za mirovinsko osiguranje o stažu,
* potvrdu o statusu nezaposlene osobe Hrvatskog zavoda za zapošljavanje.

Kandidati potrebne dokumente dostavljaju isključivo u preslikama, koje se neće vraćati. Nakon odabira kandidata, a prije potpisivanja ugovora o radu, odabrani kandidat će dostaviti izvornike dokumenata ili ovjerene preslike.

Kandidati koji prema posebnim propisima ostvaruju pravo prednosti, dužni su u prijavi pozvati se na to pravo i priložiti propisane dokaze te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. stavak 1. - 3. Zakona o hrvatskim braniteljima iz domovinskog rata i članovima njihovih obitelji (N.N. 121/17) uz prijavu na natječaj dužni su osim dokaza o ispunjavanju traženih uvjeta, dostaviti i dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (N.N. 121/17). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (N.N. 42/18), svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Prijave s potrebnom dokumentacijom o ispunjavanju uvjeta dostaviti osobno ili poslati poštom na adresu:

**Zrakoplovna tehnička škola Rudolfa Perešina, Rudolfa Fizira 6, 10410 Velika Gorica s naznakom “Prijava na natječaj – Stjecanje prvog radnog iskustva / pripravništva”.**

Rok za podnošenje prijava je 8 dana od dana objave natječaja.

Nepotpune i nepravodobne prijave neće se razmatrati.

O rezultatima natječaja svi kandidati će biti obaviješteni na jednak način pod jednakim uvjetima odnosno putem obavijesti na web stranici Škole.

Ravnatelj

Vedran Šarac, prof.